Džidos kalnagūbris
50°08′ š. pl. 104°05′ r. ilg.﻿ / ﻿50.133°š. pl. 104.083°r. ilg.﻿ / 50.133; 104.083 Džidos kalnagūbris (rus. Джидинский хребет, mong. Зэдийн нуруу, bur. Зэдын дабаан) – kalnagūbris pietvakarių Užbaikalėje, ties Rusijos (Buriatijos) ir Mongolijos valstybine siena. Ilgis apie 350 km. Aukštis iki 2027 m (Sardag Ulos k.). Kalnai sudaryti daugiausia iš granito ir metamorfinių uolienų. Iš šiaurės juosia Džidos upė. Vyrauja vidutinkalnių paviršius. Šiauriniame šlaite auga maumedžių ir sibirinių pušų taiga, pietiniame – miškastepė, besikaitaliojanti su maumedynais.